Dié celebs se foto's breek die internet! | SARIE
FOTO Instagram / @redbookmag	Verwante Artikels
Dié celebs se foto’s breek die internet!	deur Gaynor Siljeur
Die oomblik waarvoor die twee musiekreuse se aanhangers al só lank wag, is hier. Mariah Carey en Beyoncé het uiteindelik saam ’n foto geneem en die internet het natuurlik byna ineengestort!
Mariah het onlangs dié foto op haar sosiale media gelaai en Beyoncé bedank dat sy haar Kerskonsert, “All I want for Christmas“, bygewoon het. Kyk net hoe oulik kruip Beyoncé se dogter, Blue Ivy, weg agter die waaier.
Die foto is geneem toe Beyoncé onlangs Mariah se Kerskonsert bygewoon het. Dit is geen geheim dat Mariah ’n groot aanhanger is van die Single Ladies-sanger nie en die besoek was vir seker ’n lekker Kersgeskenk.
Maar dit is nie al celebs wat onlangs saam op ’n foto verskyn het nie. Die akteurs Ryan Reynolds en Ryan Gosling het baie gemeen: Nie net het hulle dieselfde naam nie, maar albei is akteurs, al twee is van Kanada en boonop is hulle van Hollywood se aantreklikste mans.
A photo posted by redbookmag (@redbookmag) on Dec 12, 2016 at 7:55am PST
Die twee is onlangs op ’n foto vasgevang by die Critics’ Choice Awards en die wêreld oor is mense dankbaar vir dié oomblik!